Document ID: 32013D0533

ΑΠΌΦΑΣΗ 2013/533/ΚΕΠΠΑ ΤΟΥ ΣΥΜΒΟΥΛΊΟΥ
της 28ης Οκτωβρίου 2013
για την τροποποίηση της απόφασης 2012/392/ΚΕΠΠΑ σχετικά με την αποστολή CSDP της Ευρωπαϊκής Ένωσης στον Νίγηρα (EUCAP Sahel Niger)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 42 παράγραφος 4 και το άρθρο 43 παράγραφος 2,
Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
Εκτιμώντας τα ακόλουθα:
(1)
Στις 16 Ιουλίου 2012, το Συμβούλιο εξέδωσε την απόφαση 2012/392/ΚΕΠΠΑ (1), η οποία λήγει στις 15 Ιουλίου 2014.
(2)
Το τρέχον ποσό δημοσιονομικής αναφοράς καλύπτει την περίοδο μέχρι τις 31 Οκτωβρίου 2013.
(3)
Η απόφαση 2012/392/ΚΕΠΠΑ θα πρέπει, συνεπώς, να τροποποιηθεί προκειμένου να προβλεφθεί το ποσό δημοσιονομικής αναφοράς που καλύπτει την περίοδο μέχρι τις 15 Ιουλίου 2014.
(4)
Η EUCAP Sahel Niger θα διεξάγεται σε περιστάσεις που ενδέχεται να επιδεινωθούν και οι οποίες μπορούν να παρεμποδίσουν την επίτευξη των στόχων της εξωτερικής δράσης της Ένωσης, όπως ορίζεται στο άρθρο 21 της Συνθήκης,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η παράγραφος 1 του άρθρου 13 της απόφασης 2012/392/ΚΕΠΠΑ αντικαθίσταται από το ακόλουθο κείμενο:
«1. Το ποσό δημοσιονομικής αναφοράς για την κάλυψη των δαπανών που συνδέονται με την EUCAP Sahel Niger, για την περίοδο από τις 16 Ιουλίου 2012 μέχρι τις 31 Οκτωβρίου 2013, ανέρχεται σε 8 700 000 ευρώ.
Το ποσό δημοσιονομικής αναφοράς για την κάλυψη των δαπανών που συνδέονται με την EUCAP Sahel Niger, για την περίοδο από την 1η Νοεμβρίου 2013 μέχρι τις 15 Ιουλίου 2014, ανέρχεται σε 650 000 ευρώ.».
Άρθρο 2
Η παρούσα απόφαση αρχίζει να ισχύει την ημέρα της έκδοσής της.
Βρυξέλλες, 28 Οκτωβρίου 2013.

Labels: 10
2
18
15